Lupta tarifelor: Trump lovește din nou, Uniunea Europeană se pregătește de contraatac. Ce urmează?
Consilierii comerciali ai lui Donald Trump finalizează miercuri planurile pentru noile tarife reciproce, pe care președintele SUA a promis să le impună fiecărei țări care taxează importurile americane. Această mișcare alimentează temerile privind un posibil război comercial global. Între timp, miniștrii de resort din cele 27 de state membre ale Uniunii Europene se reunesc prin videoconferință pentru a decide cum va răspunde blocul la noile măsuri.